CELEX: 32014R0975
Language: fi
Date: 2014-09-11 00:00:00
Title: Komission täytäntöönpanoasetus (EU) N:o 975/2014, annettu 11 päivänä syyskuuta 2014 , tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta

16.9.2014   
            
            
               FI
            
            
               Euroopan unionin virallinen lehti
            
            
               L 274/11
            
         KOMISSION TÄYTÄNTÖÖNPANOASETUS (EU) N:o 975/2014,
   annettu 11 päivänä syyskuuta 2014,
   tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksessa (ETY) N:o 2658/87 vahvistetaan tavaranimikkeistö, jäljempänä ’yhdistetty nimikkeistö’ tai ’CN’, joka on mainitun asetuksen liitteenä I.
            
         
               (2)
            
            
               Oikeusvarmuuden vuoksi on tarpeen selventää, että 8 ryhmän 1 lisähuomautuksessa ja 20 ryhmän 2 ja 6 lisähuomautuksessa käytetty ilmaisu ”lukema, joka saadaan refraktometriä käyttäen”, vastaa lukemaa, joka saadaan määrittämällä hedelmä- ja vihannesjalosteiden liukoinen kuiva-ainepitoisuus komission täytäntöönpanoasetuksen (EU) N:o 974/2014 (2) liitteessä kuvatulla refraktometrisella mittausmenetelmällä näiden jalosteiden luokittelemiseksi yhdistettyyn nimikkeistöön.
            
         
               (3)
            
            
               Tämän vuoksi kyseisiin lisähuomautuksiin on aiheellista sisällyttää viittaus refraktometriseen menetelmään, jotta sitä koskevia tietoja on helpompi etsiä luokiteltaessa näihin lisähuomautuksiin liittyviin nimikkeisiin ja alanimikkeisiin kuuluvia tuotteita.
            
         
               (4)
            
            
               Jotta varmistetaan, että yhdistettyä nimikkeistöä tulkitaan kaikkialla unionissa yhdenmukaisesti mitattaessa eri tuotteiden sokeripitoisuutta refraktometrimenetelmällä, 8 ryhmän 1 lisähuomautusta ja 20 ryhmän 2 ja 6 lisähuomautusta olisi muutettava.
            
         
               (5)
            
            
               Sen vuoksi asetus (ETY) N:o 2658/87 olisi muutettava.
            
         
               (6)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (ETY) N:o 2658/87 liitteessä I olevan yhdistetyn nimikkeistön toinen osa seuraavasti:
   
               1)
            
            
               korvataan 8 ryhmän 1 lisähuomautus seuraavasti:
               
                           ”1.
                        
                        
                           Tähän ryhmään kuuluvien tuotteiden sisältämä sakkaroosina ilmaistu eri sokereiden määrä (sokeripitoisuus) lasketaan kertomalla kertoimella 0,95 se lukema, joka saadaan refraktometriä käyttäen 20 °C:n lämpötilassa (laitetta käytetty komission täytäntöönpanoasetuksen (EU) N:o 974/2014 (3) liitteessä kuvatun menetelmän mukaisesti).
                        
                     ;
            
         
               2)
            
            
               korvataan 20 ryhmän 2 lisähuomautus seuraavasti:
               
                           ”2.
                        
                        
                           
                                       a)
                                    
                                    
                                       Tähän ryhmään kuuluvien tuotteiden sisältämällä sakkaroosina ilmaistulla eri sokereiden määrällä (sokeripitoisuudella) tarkoitetaan refraktometrin avulla 20 °C:n lämpötilassa — täytäntöönpanoasetuksen (EU) N:o 974/2014 liitteessä kuvatun menetelmän mukaisesti — saatua lukemaa, joka on kerrottu yhdellä seuraavista kertoimista:
                                       
                                                   —
                                                
                                                
                                                   0,93 alanimikkeisiin 2008 20–2008 80, 2008 93, 2008 97 ja 2008 99 kuuluvien tuotteiden osalta;
                                                
                                             
                                                   —
                                                
                                                
                                                   0,95 muihin nimikkeisiin kuuluvien tuotteiden osalta.
                                                
                                             
                                 
                                       b)
                                    
                                    
                                       Nimikkeen 2009 alanimikkeissä tarkoitetaan ilmaisulla ’Brix-arvo’ refraktometrin avulla 20 °C:n lämpötilassa — täytäntöönpanoasetuksen (EU) N:o 974/2014 liitteessä kuvatun menetelmän mukaisesti — saatua lukemaa.”
                                    
                                 
                     ;
            
         
               3)
            
            
               korvataan 20 ryhmän 6 lisähuomautus seuraavasti:
               
                           ”6.
                        
                        
                           Alanimikkeissä 2009 69 51 ja 2009 69 71 tarkoitetaan ilmaisulla ’tiivistetty viinirypälemehu (mukaan lukien rypäleen puristemehu ’grape must’)’ viinirypälemehua (mukaan lukien rypäleen puristemehu ’grape must’), jolle on refraktometrin avulla 20 °C:n lämpötilassa saatu lukema, joka on vähintään 50,9 prosenttia (laitetta on käytetty täytäntöönpanoasetuksen (EU) N:o 974/2014 liitteessä määrätyn menetelmän mukaisesti).”
                        
                     
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä syyskuuta 2014.
      
         
            Komission puolesta,
         
         
            puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Komission täytäntöönpanoasetus (EU) N:o 974/2014, annettu 11 päivänä syyskuuta 2014, hedelmä- ja vihannesjalosteiden liukoisen kuiva-ainepitoisuuden refraktometrisen mittausmenetelmän vahvistamisesta niiden luokittelemiseksi yhdistettyyn nimikkeistöön (Katso tämän virallisen lehden sivu 6).
   
      (3)  Komission täytäntöönpanoasetus (EU) N:o 974/2014, annettu 11 päivänä syyskuuta 2014, hedelmä- ja vihannesjalosteiden liukoisen kuiva-ainepitoisuuden refraktometrisen mittausmenetelmän vahvistamisesta niiden luokittelemiseksi yhdistettyyn nimikkeistöön (EUVL L 274, 16.9.2014, s. 6).”